OSNOVNA ŠKOLA METERIZE, ŠIBENIK

PUT KROZ METERIZE 48

KLASA: 112-02-14-01/09

URBROJ: 2182/01-4-1-01-14-01

Šibenik, 15. listopada 2014.

Na temelju članka 107. Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 16/12., 86/12., 94/13. ), Osnovna škola Meterize, Šibenik, Put kroz Meterize 48, raspisuje

**NATJEČAJ**

**za popunu radnog mjesta**

1. Spremačica – 1 izvršitelj/ica na neodređeno puno radno vrijeme.

**Uvjeti:** Završena osnovna škola i ostali uvjeti prema Zakonu o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 5/12., 16/12., 86/12., 126/12. i 94/13.) .

Na natječaj se mogu javiti osobe oba spola.

Uz prijavu na natječaj kandidati su dužni priložiti:

* životopis,
* dokaz o završenoj osnovnoj školi (svjedodžba 8. razreda),
* domovnicu,
* uvjerenje nadležnog suda da se protiv podnositelja prijave ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od šest (6) mjeseci).

Isprave se prilažu u neovjerenom presliku, a prije izbora kandidata predočit će se izvornik.

Kandidat koji se poziva na pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i priložiti dokaze o ostvarivanju prava prednosti na koje se poziva.

Kandidati koji ostvaruju prednost pri zapošljavanju sukladno članku 35. Zakona o pravima hrvatskih branitelja iz Domovinskog rata i članova njihovih obitelji (NN br. 174/04., 92/05., 02/07., 107/07., 65/09., 137/09., 146/10., 55/11., 140/12., 19/13., 33/13., 148/13. i 92/14.) dužni su kao dokaz o ostvarivanju prava prednosti pri zapošljavanju dostaviti sljedeće dokaze:

* rješenje o priznatom statusu, odnosno potvrdu o priznatom statusu,
* potvrdu Hrvatskog zavoda za zapošljavanje, kao dokaz o nezaposlenosti.

Rok za podnošenje prijava je osam (8) dana od dana objave natječaja.

Nepotpune i nepravovremene prijave neće se razmatrati.

Prijave s dokazima o ispunjavanju propisanih uvjeta iz natječaja dostaviti osobno ili poslati poštom na adresu Škole: Osnovna škola Meterize, Šibenik, Put kroz Meterize 48. s naznakom „Za natječaj“.

O rezultatima natječaja kandidati će biti obaviješteni u zakonskom roku.

Natječaj je objavljen na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnim pločama Škole, 15.10. 2014. godine.